google/wiki40b huggingface dataset:
Brandbu skolekorps

Brandbu skolekorps er et skolekorps i Brandbu. Korpset fylte 60 år i 2008.

Historie

Den 20. oktober 1948 overlot Røykenvik Hornmusikkforening sine instrumenter til 11 yngre gutter. De ble lært noter og noen melodier. De kalte seg da for Røykenvik guttemusikkorps. I 1952 var det 35 gutter i korpset, og de hadde sin første sommertur som omfattet blant annet besøk på et flytende hvalkokeri, besøk på Verdens Ende og en tur innom Fornebu flyplass, samt et guttemusikkstevne på Holmestrand.
De første årene ble øvelsene holdt på brenneriet, men ble flyttet til Veierød snekkerverksted i Brua. Da skiftet korpset navn til Brandbu guttemusikkorps.Senere fikk jenter også lov å være med i korpset, og navnet ble for en stund Brandbu skolemusikkorps.Fra midt på 60-tallet har det hett Brandbu skolekorps. Dette er det nest eldste skolekorpset i kretsen. Det eldste ble startet i 1947, ett år før.
Sommeren 1976 stod korpset som arrangør av et kretsstevne som samlet omtrent 1000 musikere. Samme år dro korpset på sin første utenlandstur, til Ålborg i Danmark. Ny Danmarkstur ble det også i 1979.
På slutten av 70-tallet var det svært god rekruttering, og totalt hadde korpset ca. 80 medlemmer. I 1979 ble første helgeseminar avholdt med instruktører fra musikkhøyskolen. Korpset hadde da ca. 80 medlemmer.
I 1982 deltok korpset for første gang i NM for skolekorps, der de fikk en andreplass i 3. divisjon. Etterpå dro de til musikkfestival i Scarborough i England. I 1988 var de enda en gang i England, sammen med Jaren Hornmusikkforening og Gran jente- og guttekorps. Senere har det vært turer til både Tyskland, Finland og England.
20. februar

Dagens navn

Halldis, Halldor

Navnedag

Norge: Halldis og Halldor
Sverige: Vivianne
Danmark: Eucharias
Davinson Sánchez

Landslaget

Han ble tatt ut i Colombias tropp til VM i fotball 2018 i Russland.
Vladimir Kononov

Karriere

Ved Paralympiske vinterleker 2010 i Vancouver fikk han bronse i 20 km langrenn, fri teknikk. Han deltok også på sprinten, der han kom på 12.-plass, og 10 km klassisk, der hun kom på 13.-plass. 
Kononov deltok ved VM i skiskyting og langrenn for funksjonshemmede 2011 i Khanty-Mansiysk, der han vant 10 km og kom på 3.-plass på sprinten. Han stilte også til start på 20 km, men fullførte ikke løpet. Ved neste VM, VM i skiskyting og langrenn for funksjonshemmede 2013 i Sellefteå, vant han 20 km. På 10 km kom han på 12.-plass, og på sprinten kom han på 17.-plass. 
Han representerte Russland i langrenn under Paralympiske vinterleker 2014 i Sotsji. Der kom han på 2.-plass på 10 km fri teknikk, bak sin landsmann Aleksandr Pronkov. På sprinten (1 km) kom han på 6.-plass, og på 20 km kom han på 8.-plass.
Adiathella incisa

Utseende

Rødbrunt fargede  saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.

Levevis

Saksedyr har bitende munndeler og lever av forskjellig organisk føde og men kan gjerne ta mindre levende byttedyr.

Utbredelse

Arten finnes på Guadalcanal, Salomonøyene.
Tsinghuauniversitetet

Tsinghuauniversitetet (kinesisk: 清华大学, pinyin: Qīnghuá Dàxué) er et av Kinas fremste og mest prestisjefulle universiteter. Tsinghua (Qinghua), som det ofte kalles, ligger i Beijing, ble grunnlagt i 1911 og hadde i 2018 omtrent 25 900 studenter.
Universitetet foretrekker av historiske grunner selv at navnet fortsatt romaniseres Tsinghua, selv om det etter den kinesiske offisielle romaniseringen pinyin skulle ha vært Qīnghuá.

Historie

Universitetet ble grunnlagt i 1911 med skadeserstatningspenger som den kinesiske regjering måtte betale til USA etter bokseropprøret. Til å begynne med var Tsinghua en forberedelsesskole for kinesiske studenter som skulle sendes av regjeringen til studier i USA. Foruten navnet Tsinghua førte det også  navnet American Indemnity College (美國賠款學校, Měiguó Péikuǎn Xuéxiào).
I 1925 ble det omgjort til universitet.
Ved begynnelsen av den annen japansk-kinesiske krig i 1937 ble Tsinghua-universitetet sammenslått med Pekinguniversitetet og Nankaiuniversitetet og flyttet til Kunming. Etter annen verdenskrig kunne de flytte tilbake til henholdsvis Beijing og Tianjin, og ble da splittet i tre igjen. En del av folkene motsatte seg å fortsette i Beijing, og de dro i 1956 til Hsinchu på Taiwan. Slik fikk Hsinchu sitt National Tsing Hua University (kinesisk: 國立清華大學 / 国立清华大学, Guólì Qīnghuá Dàxué, Tongyong Pinyin Guólì Cinghuá Dàsyué, forkortet: NTHU). De to Tsinghua-universitetene har ikke noen bånd til hverandre, men mener begge selv å være det egentlige Tsinghua-universitetet.
I 1952 ble Tsinghua til polyteknisk høyskole som den av en reform av høyskolevesenet. Nye reformer kom i 1978, og de muliggjorde opprettelser av nye fakulteter, for eksempel ledelse og jus. I 1999 tilkom et fakultet for kunst og design.
Dager med deg

Dager med deg er et musikkalbum med Kirsti Sparboe, utgitt av Polydor i 1972.
Vuelta a España 2002

Den 57. utgaven av Vuelta a España ble arrangert fra 7. september til 29. september 2002. Etter 21 etapper på tilsammen 3143,2 km vant Aitor González med 2 minutter og 14 sekunder foran Roberto Heras.
Atomradius

Variasjon av atomradiusen

Atomradiusen øker når man går nedover i gruppene i det periodiske systemet. Jo lengre ned man kommer, jo flere elektronskall har atomet. Dette gjelder selvfølgelig når elektronet er i likevekt. Atomradiusen minker når man går fra venstre mot høyre i periodene til det periodiske systemet, siden kjernen får høyere ladning. Se bildet for illustrering av dette.
Filledukkefysikk

Introduksjon

I tidlige videospill ble det brukt animasjoner laget manuelt for figurenes dødssekvenser. Fordelen var at dette brukte lite CPU-kraft, siden alt som måtte gjøres var å animere en «døende» figur ble valgt fra et satt nummer av tidligere tegnede animasjoner.
Stadig kraftigere datamaskiner gjorde begrensete sanntids fysikksimuleringer mulige. En filledukke er derfor en samling av flere stive legemer. Disse er igjen vanligvis knyttet til et bein i grafikkmotorens skjelettanimasjonssystem. Legemene er forbundet til restriksjoner som begrenser hvordan beina kan bevege seg i forhold til hverandre. Disse begrensningene blir brukt når figuren dør, og bestemmer bevegelsen til leddene for figuren, noe som oftest ser mer realistisk ut.
På grunn av begrensninger i programvaren vil leddene til figurene ha liten eller ingen ledd/skjelettmuskulatursstivhet, noe som fører til en figur med en hofte som faller på samme måte som en  lekedukke eller filledukke, og ender ofte i usannsynlige posisjoner. Herfra kommer begrepet.
Det første spillet som gjorde seg bruk av filledukkefysikk var det Jurassic Park lisensierte spillet Jurassic Park: Trespasser, som fikk sprikende kritiker; de fleste negative. Spillet et stort antall bugs, men ble husket som en pioneer i fysikkmotorer for videospill.
Bruk av filledukkefysikk i dag strekker seg utover dødssekvenser — det finnes slåssespill der spilleren kontrollerer en del av kroppen av figuren og resten følger etter, som Rag Doll Kung Fu, og til og med racingspill som FlatOut serien.
Erik Waaler

Biografi

Han vokste opp på Hamar og tok medisinsk embetseksamen i Oslo 1927. Han arbeidet på sykehus i både Hamar og i Oslo, før han ble privatpraktiserende lege i Hamar i 1929. Fra 1930 ble han assistentlege ved Hærens bakteriologiske laboratorier i Oslo frem til 1933. Etter å ha jobbet ved flere sykehus tok han doktorgrad i medisin i 1935 på avhandlingen Studies on the Dissociation of the Dysentery Bacilli. Han reiste så på et 11 måneders stipendopphold i 1936-1937 ved Department of Pathology, Columbia University i New York. Etter å ha jobbet en stund ved ved patologisk-anatomisk avdeling på Ullevål sykehus 1937–38 og var prosektor ved den tilsvarende avdeling på Rikshospitalet 1938–1940. I 1941 ble han ansatt ved dr.med. F. G. Gades Pathologisk Anatomiske Laboratorier i Bergen og ble værende i Bergen resten av livet, hvor han arbeidet med patologi og rettsmedisin.
I 1939 gjorde Waaler sin kjente oppdagelse i blodet til revmatikere. Dette klarte han ut fra arbeidet han gjorde med antistoff. Etter andre verdenskrig var Waaler aktivt med i forberedelsene til å opprette medisinsk studium ved universitetet i Bergen. I 1947 ble han professor i patologisk anatomi og rettsmedisin og var i to år dekanus for det nye medisinske fakultetet. 1954 til 59, det vil si i to perioder, var han rektor ved universitet.
Waaler var også delaktig i å opprette tannlegeutdannelsen i Bergen, samt at Universitetet i Tromsø fikk medisinstudium i 1968.

Utmerkelser

Erik Waaler var medlem av Det Norske Videnskaps-Akademi fra 1947 og av Selskapet til Vitenskapenes Fremme fra 1952 samt æresmedlem i flere medisinske organisasjoner. Han mottok Fridtjof Nansens belønnelse fra Det Norske Videnskaps-Akademi i 1964 og ble utnevnt til ridder av 1. klasse av St. Olavs Orden i 1959 og til kommandør i 1973.
Mastodonterne

Foreningen Mastodonterne ble stiftet den 16. april 1988, av en gruppe venner som hadde en felles interesse for teater og sang.

Historie

De første årene av Mastodonternes liv hadde foreningen hjemsted i Fredensborg-Humlebæk Kommune, men i 2004 ble teatertroppen hentet til Hillerød av daværende borgermester Nick Hækkerup, som kunne lokke med øvingslokaler, verksted og lagerplass til gruppens etter hvert ganske omfangsrike scenografi- og kostymelager til gjengjeld for, at troppen også oppførte forestillinger i Hillerød Kommune.
I 1999 innledet foreningen et tett samarbeid med komponisten og sangskriveren Sebastian, som utover å instruere troppens forestillinger også komponerte en ny musikal – Klokkeren fra Notre Dame – spesielt til Mastodonterne, som hadde urpremiere i Cirkusbygningen i København i 2002. Dette samarbeidet førte til, at Mastodonterne utviklet seg fra å være en lokal forening, som hovedsalig var kjent i Nordsjælland, til å bli en teatertropp som var kjent i hele Danmark. med forestillinger i København, Jylland og på Fyn.

Ambisjoner

Mastodonterne har alltid vært drevet av en ambisjon om å levere kvalitet og være i konstant utvikling. Like fra begynnelsen hadde foreningen en drøm om å bli de største innen for sitt felt (derav navnet). Foreningen tilstreber å produsere forestillinger for hele familien, og der blir derfor både oppført barne- og voksenforestillinger. Uansett om det står Peter Pan, Les Miserables, eller Ronja Røverdatter på plakaten, har Mastodonterne siden 2000 vært et av de mestselgende teaterne i Danmark med omkring 50 000 solgte billetter hvert år.
”I Mastodonterne spiller man for publikum ikke for sig selv”. Dette prinsippet har alltid vært en av grunnpilarene i foreningens utvikling, og vært medvirkende til at foreningen har oppnådd en fremtredende posisjon i dansk teater. En utvikling hvor målet er, å gi publikum en uforglemmelig opplevelse hver gang Mastodonterne går på scenen.
Deres neste oppsetning vil bli Sebastians musikal Cyrano, som blir en 20 års jubileumsforestilling for foreningen i 2008.
Tom Stiansen

TV-karriere

Etter at Tom Stiansen la opp som alpinist har han jobbet som programleder for 71° nord som går på TVNorge.
Maco

Maco (Bayan ng Maco) er en kommune i Filippinene. Kommunen tilhører provinsen Compostela Valley og ligger på øya Mindanao. Folkemengden var på 81 277 innbyggere ved folketellingen i 2015.
Mørkt klippefly

Utseende

Et middelsstort (vingespenn 36 – 47 mm), brungrått nattfly. Arten virker litt rufsete. Forvingene er brungrå med to diffuse, lyse tverrlinjer (mellomlinjer) som avgrenser et nesten jevnbredt midtfelt. Ellers er det ingen synlige tegninger. Bakvingen er brungrå.

Levevis

Den lever mellom klipper og steinblokker, mest ute ved kysten, lenger sør i Europa i fjellet. Larvene lever på ulike gras og lave urter, blant andre bergknapp (Sedum spp.) og sildre (Saxifraga spp.). De voksne sommerfuglene flyr i juli – august, om natten, men også av og til om dagen i solskinn.

Utbredelse

Den er utbredt i Nord-Europa, og i fjellområder i Sør- og Mellom-Europa. I Norge er den funnet over hele landet, men den er ikke vanlig.
Mica Creek gasskraftverk

Mica Creek gasskraftverk er et varmekraftverk i nordvestre Queensland, Australia. Det har en installert produksjonskapasitet på 325 MW fordelt på 8 gassturbiner og 2 dampturbiner.
Brenselkilden er naturgass. Anlegget ble utbygd med ferdigstillelse i 2000. Operatør er selskapet CS Energy.
Borgundkaupangen

Borgundkaupangen var et sentralt handelssted på Sunnmøre i middelalderen. Byen vokste fram i løpet av vikingtiden og hadde sin storhetstid på 1200-tallet. Nedgangstidene begynte tidlig på 1300-tallet og i løpet av 1500-tallet forsvant byen. Historiske kilder nevner stedet som kaupang eller markedsplass første gang i 1384, da kongen ga folk på Sunnmøre pålegg om å fortsette å handle der. Arkeologen Asbjørn Herteig (1973) hevder at stedet var gjenstand for plyndring på 1100-1200-tallet, trolig fordi militært utstyr for leidangen ble lagret der. Kaupangen ligger på en berglendt halvøy i Borgundfjorden og det kan ha vært et tilfluktssted selv om spor etter dette ikke er funnet. Herteig mener navnet «Borgund» viser til selve stedet der kaupangen eller byen lå, ikke til et større område eller en bygd.

Arkeologiske utgravninger

Bosetningsområdet ble i hovedsak utgravd på 1950- og 60-tallet. Disse utgravingene, samholdt med skriftlige kilder, viser at Borgund var en rik handelsby. Spor etter tre kirker bygd i marmor og minst fire kirker nevnt i skriftlige kilder, ved siden av en stor gravplass med 300 kristne graver fra 1000-tallet, viser at Borgund også var et religiøst sentrum. Den nåværende Borgund kirke er middelalderens Peterskirke. På Sunnmøre var det i gammel tid seks eller syv steinkirker, tre-fire av disse var på Borgund, mens de øvrige lå på Giske, i Ulstein og på Åheim.
Grunnlaget for byen var et omfattende torskefiske i Borgundfjorden, en god havn, sentral plassering på Sunnmøre, nærhet til leia langs norskekysten og beskyttelse fra den mektige Giskeætten. Herteig (1973) tror at Borgundkaupganen dels fungerte som omlastingssted for varer som skulle videre til Bergen eller lengre. Over utgravingene av den gamle årestua og to eller tre andre hus, er det i dag reist et bygg som rommer utstillinger og informasjon om kaupangens historie. Dette anlegget er en del av Sunnmøre Museum.
I Romsdalsfjorden er Veøya en parallell til Borgund og de var samtidige som sentrum. Knut Helle (1974) nevner Borgundkaupangen og Veøya som de eneste byene/handelsplassene langs kysten mellom Bergen og Trondheim, samt Lusakaupang (dagens Kaupanger) inne i Sognefjorden, i 1320.
ShopRite LPGA Classic

ShopRite LPGA Classic er en golfturnering på LPGA-touren, med Wakefern Food Corporation som hovedsponsor.
Turneringen ble første gang avholdt i 1986 i New Jersey under navnet Atlantic City LPGA Classic. Premiepotten er 1,4 millioner dollar (2005).
Parque México

Parque México, tidligere Parque General San Martín, er en park i Colonia Hipódromo i La Condesa i Mexico by. Den er en av byens største parker, og har en rekke dammer og fontener, samt utendørsteateret Teatro al Aire Libre Lindbergh. Benkene og andre arkitektoniske elementer i parken er i art deco-stil. Parjen ble oppført på 1920-tallet, da den omkringliggende bydelen ble oppført.
Ska 223

Ska 223 er en type elektriske (akkumulator) skiftetraktorer som brukes i Lodalen i Oslo. Det er bygget totalt 2 maskiner, Ska 223.401 og 402. 
Traktorene lades ved hjelp av takbøylen (strømavtaker). Denne må holdes nedsenket under kjøring.
Bredo Greve - Filmrebell

Handling

Dokumentaren tar for seg den norske filmregissøren Bredo Greves produksjonshistorie, fra filmklubbene og modernismen på 1960-tallet til samfunnskritiske verk på 70-tallet. Greves anarkistiske felttog mot det moderne samfunnets skyggesider sjokkerte samtiden. Hans kritiske eksponering av kristendommen, pelsdyrnæringen, Alta-utbyggingen og samfunnets menneskefiendtlige mekanisering er fortsatt aktuell tematikk.
ALOMAR

ALOMAR (Arctic Lidar Observatory for Middle Atmosphere Research) er et luftforskningsobservatorium som ligger på toppen av fjellet Ramnan (376 moh) i Andøy kommune. Observatoriet er en del av Andøya Space Center. Universiteter og forskningsobservatorier fra en rekke land har instumenter plassert på ALOMAR, og bidrar til driftskostnadene. Observatoriet har en fast stab som tar seg av installasjon og gjennomføringen av eksperimentene.

Anlegget

ALOMAR består av en moderne bygning med plass til en rekke vitenskapelige eksperimenter. Det er vinterbrøytet vei opp til observatoriet. Bygningen har vann, strøm, høyhastighets internettforbindelse, mekanisk verksted, laboratorier, kontorer, kantine, møterom og overnattingsmuligheter.

Forskningsområde

Observatoriet har fjernmålingsutstyr som dekker atmosfæren fra bakken til stratosfæren. Aktive instrumenter (lidar og radar) sender ut kraftige pulser av elektromagnetisk stråling (lys eller mikrobølger) som reflekteres fra ulike komponenter (for eksempel ozon) i atmosfæren. På den måten oppnås en kartlegging av disse komponentenes konsentrasjon i forhold til høyde. Passiv fjernmåling utnytter emisjon (utsendelse) eller absorsjonen (opptak) av stråling i atmosfæren for å kartlegge innholdet av for eksempel sporgasser, elektroner eller aerosoler.
Sahara (roman)

Sahara er en roman av Clive Cussler. Den handler om hans romanhelt Dirk Pitt. Sahara har også blitt filmatisert.
VM i akrobatisk gymnastikk 2018

Verdensmesterskapet i akrobatisk gymnastikk 2018 ble arrangert fra 13. til 15. april 2018 i Lotto Arena i Antwerpen i Belgia.
Dette var det 26. verdensmesterskapet i akrobatisk gymnastikk som ble arrangert.
Strømningssjikt

Et strømningssjikt er en elektrisk strøm som er begrenset til en overflate snarere enn å være spredt gjennom et volum av rom. Strømningssjikt er en del av magnetohydrodynamikk (MHD), studiet av oppførselen til elektrisk ledende væsker; hvis det er en elektrisk gjennom en del av volumet av en slik væske har magnetiske krefter en tendens til å fordrive den fra væsken og komprimerer sjiktet til tynne lag som passerer gjennom volumet.
Halvor Bodin

Bakgrunn og arbeid

Halvor Bodin studerte statsvitenskap og jobbet med spillefilmproduksjon for Mefistofilm, Favola Film og Norsk Film før han begynte med grafisk design i 1993. Han har siden arbeidet i Virtual Garden Design (som kreativ leder), Union Design (som gründer og partner), Megafon Design og Subtopia, bidratt til en rekke magasiner, bøker og annet, og deltatt på en mengde utstillinger. Hans kunstneriske produksjon omfatter store installasjoner og skulpturarbeider såvel som tegning. 
Halvor Bodin har ellers vært MA/BA-sensor eller gjestelærer ved Kunsthøgskolen i Oslo (KHiO), Kunsthøgskolen i Bergen (KHiB), Høgskolen i Oslo (HiO), Arkitektur- og designhøgskolen i Oslo (AHO) og Westerdals School of Communication. Han var dessuten medlem av juryen for Norsk Forms pris til unge formgivere og Jacob-prisen 2008–2011.  
Halvor Bodin har selv mottatt en rekke priser for arbeidene sine.
Halvor Bodin bor og arbeider på Tjøme i Vestfold. Han er medlem av AIGA, Grafill, Unge Kunstneres Samfund (UKS), Norske Billedkunstnere (NBK) og Tegnerforbundet.
Lissonotini

Utseende

Nokså små (rundt 1 centimeter), litt brede, blanke trebukker. De er svarte med gule eller rødlige tverrbånd eller andre tegninger på dekkvingene, pronotum kan også være mer eller mindre rødlig. Oversiden er uten påfallende hår. Antennene er kraftige og sagtakkede. Pronotum er omtrent så bredt som dekkvingene på det bredeste, betydelig bredere enn langt, med rundede sider, bredest litt foran bakhjørnene. Dekkvingene er bredest ved "skuldrene", avsmalnende bakover. Beina er forholdsvis korte, ikke fortykkede.

Utbredelse

Gruppen er utbredt i Mellom- og Sør-Amerika.
Folk er folk

Folk er Folk er en ideell organisasjon etablert i 2010 for å arbeide mot hva de anser er urettferdig behandling av romfolk og rumenere i Norge. 
Organisasjonen ble landskjent våren/sommeren 2012. I mars 2012 begynte Folk er folk å dele ut løpesedler med overskriften «Er du lei av å jage rumenere?» for å samle inn penger til telt for å huse tiggere i Oslomarka. I mai startet de med arbeidsformidling og i juni lanserte de gatemagasinet Folk er Folk etter modell av =Oslo, begge deler tiltak for å tilby alternativ til tigging. Da romfolk i juli etablerte en mye omtalt teltleir utenfor Sofienberg kirke, kritiserte Folk er folk måten politiet behandlet saken på, og forsvarte romfolket. Organisasjonssekretær og fungerende talsperson Bjønnulv Evenrud, mottok flere drapstrusler etter dette. Evenrud ble senere samme år kåret til Årets nordmann av magasinet Ny Tid for sitt arbeid for romfolket.
Maui (mytologi)

Maui er en tvetydig figur i polynesisk mytologi; han forekommer i fortellinger på flere av øyene. Han er både en trollmann og en luringgud som utfordrer øvrige guder, en kulturhelt som bringer ilden til menneskene, og han er medvirkende i skapelsen, eller i det minste i fremveksten, av noen av øyene.
Han ble født som en av fem brødre ved en misforståelse, ble oppfostret av en gudelignende forfader, men vendte til slutt tilbake til sin familie. 
I flere av fortellingene om ham forsøker han å endre tingenes tilstand, forlenge dagen eller utfordre døden. I en fortelling om dette siste blir han knust under en dødsgudinnes fot når han forsøker å krype inn i hennes skjød for å snu livets lover.
Deliathis

Utseende

Middelsstore (25-40 millimeter), slanke, fargerike trebukker, kroppen ofte farget i hvitt, gult eller oransje og svart. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sør- og Mellom-Amerika.
Bufferoverskridelse

Bufferoverskridelse er et begrep innenfor informatikk og programmering som beskriver en programvarefeil hvor et dataprogram overskrider et databuffers grenser og skriver til nabolokasjoner i minnet, mens det skriver data til dette databufferet.
Databuffer er områder i minnet som er satt til side for å holde data, ofte mens man flytter dem fra en seksjon til en annen i et program, eller mellom ulike programmer. Bufferoverskridelser kan ofte utløses av input som er av uklare datastrukturer; hvis man antar at alle former for innmating vil være mindre enn en viss størrelse og databufferet til å være av denne størrelsen, kan en programvarefeil i en transaksjon som produrerer mer data forårsake skriving etter slutten av databufferet. Hvis dette overskriver nabodata eller eksekverbar kode, kan dette resultere i feilaktig adferd, deriblant minnefeil, inkorrekte resultater og datahaveri.
Hans Høegh

Hans Høegh (født 1. september 1926 i Oslo, død 31. oktober 2010) var en norsk forretningsmann og organisasjonsleder.

Familie

Han var sønn av blomsterhandler Hans Chrystie Høegh (1883–1975) og Ingrid Aanesen (1895–1970), og giftet seg i 1950 med Tove Thomsen (4.10.1928–17.12.2002).

Yrkesliv

Høegh var president i Norges Røde Kors fra 1975 til 1981. Deretter var han generalsekretær i Det internasjonale forbundet av Røde Kors- og Røde Halvmåneforeninger i Genève. Fra 1988 til 1993 var Høegh assisterende generalsekretær i FN. Han var dessuten FNs spesielle representant for programmet for verdens funksjonshemmede.
Hans Høegh hadde handelsskole, og drev blomsterforretninger i Norge frem til 1981. Han hadde også praksis fra blomsterforretninger i Danmark, Sverige, Sveits, Frankrike og England. Fra 1971 til 1980 var han generalkonsul for Peru. Han var styremedlem i Det Norske Flyktningeråd fra 1973 til 1981, fra 1975 som viseformann.

Ordener  og utmerkelser

Hans Høegh var æresmedlem i Norges Blindeforbund. I 1982 ble han utnevnt til kommandør av St. Olavs Orden. 
I 2000 mottok han prisen IF Award fra The International Federation for Spina Bifida and Hydrocephalus (IF). Denne prisen utdeles årlig til en person som har utmerket seg for sin innsats for personer med Spina Bifida (ryggmargsbrokk) eller Hydrocephalus (vannhode).